## Pravilnik o tehničkim zahtjevima i postupak homologacije vozila s obzirom na bočnu zaštitu TPV 142 (izdanje 00)

### NN 132/2004 (23.9.2004.), Pravilnik o tehničkim zahtjevima i postupak homologacije vozila s obzirom na bočnu zaštitu TPV 142 (izdanje 00)

if !supportEmptyParas endif

# DRŽAVNI ZAVOD ZA NORMIZACIJU I MJERITELJSTVO

2373

Na
temelju članka 275. stavak 3. Zakona o sigurnosti prometa na cestama (»Narodne
novine« broj 105/04) ravnatelj Držav­nog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA I POSTUPAK HOMOLOGACIJE VOZILA S OBZIROM NA BOČNU ZAŠTITU TPV 142 (IZDANJE 00)

Članak
1.

Ovaj
pravilnik primjenjuje se za motorna vozila kategorija N2 i N3 i prikolice kategorija O3 i O4 (1 ) s obzirom na bočnu zaštitu.

Članak 2.

Tehnički zahtjevi za vozila s obzirom na bočnu
zaštitu navedeni su u točkama 1. do 4. priloga I. , a postupak homologacije u
točkama 5. i 6. istoga priloga ovoga pravilnika.

Članak 3.

Tijelo za homologaciju vozila u smislu odredaba ovoga
pravilnika je Državni zavod za normizaciju i mjeriteljstvo (u daljnjemu tekstu:
Zavod).

Članak 4.

Zavod će dodijeliti prilog certifikatu o homologaciji
prema obrascu u dodatku priloga I. za tip vozila s obzirom na bočnu zaštitu ako
taj tip vozila zadovoljava zahtjeve iz točaka 1. do 4. priloga I. ovoga
pravilnika.

Članak 5.

Dopušten je uvoz, stavljanje na tržište i prva
registracija ili uporaba vozila s obzirom na bočnu zaštitu ako to vozilo
zadovoljava zahtjeve ovoga pravilnika i njegovog priloga.

Članak 6.

Zavod može ovlastiti pravnu ili fizičku osobu za
obavljanje poslova tehničke službe ako ta osoba ispunjava sljedeće uvjete:

– da zadovoljava zahtjeve norme o osposobljenosti
ispitnih laboratorija

– da raspolaže ispitnom opremom potrebnom za
izvođenje ispitivanja navedenih u točkama 1. do 4. priloga I. ovoga pravilnika

– da ima najmanje jednog djelatnika školske spreme
Vll/1 strojarskoga smjera

– da može dokazati poznavanje metoda ispitivanja iz
točaka 1. do 4. priloga I. ovoga pravilnika.

Članak
7.

Danom početka
primjene ovoga Pravilnika prestaje važiti »Naredba o homologaciji teretnih
vozila, prikolica i poluprikolica s obzirom na njihovu bočnu zaštitu« (»Narodne
novine« br. 141/98).

Članak
8.

Ovaj
pravilnik stupa na snagu osam dana od dana objave u »Narodnim novinama«, a
počet će se primjenjivati s danom pristupa Republike Hrvatske Europskoj uniji.

Klasa:
011-02/04-03/17
Urbroj: 558-04/13-04-1
Zagreb, 31. kolovoza 2004.

Ravnatelj
Državnog zavoda za normizaciju i mjeriteljstvo  **dr****. sc****. Marijan Andrašec, dipl. ing.,** v. r.

PRILOG
I.

TEHNIČKI
ZAHTJEVI ZA BOČNU ZAŠTITU VOZILA

1.                Opće odredbe i definicije

1.1.             Vozila kategorija N2, N3, O3 i O4 moraju biti konstru­ira­na
i/ili opremljena tako da pružaju, po cijeloj svojoj duljini, učinkovitu zaštitu
nezaštićenim sudionicima u cestovnom prometu (pješaci, biciklisti, motoristi)
protiv opasnosti od podlijetanja pod strane vozila i pod­vla­čenja pod kotače
vozila.

                   Ovaj se pravilnik ne
primjenjuje za:

–              tegljače za
poluprikolice

–              prikolice koje su
posebno konstruirane i izrađene za prijevoz vrlo dugih tereta nedjeljivih
duljina, kao što su drveni trupci, čelične grede, itd.

–              vozila koja su
konstruirana i izrađena za posebne namjene na kojima nije moguće, iz praktičnih
razloga, pričvrstiti takvu bočnu zaštitu.

1.2.             Smatrat će se da vozilo ispunjava
zahtjeve iz točke 1.1, ako njegovi bočni dijelovi pružaju zaštitu u skladu s
niže navedenim odredbama.

1.3.             Definicije

                   U smislu ovoga pravilnika:

1.3.1.          »tip vozila za namjene bočne zaštite«
označava vozila koja se ne razlikuju po sljedećim bitnim značajkama:

                   širini stražnje osovine,
konstrukcije, dimenzija, oblika i materijala nadogradnje i podvozja, značajka
ovjesa vozila, u onoj mjeri u kojoj imaju veze sa zahtjevima iz točke 2.

1.3.2.          »masa neopterećenoga vozila« označava
masu vozila u voznom stanju, bez putnika i opterećenja, s rashladnom tekućinom,
gorivom, mazivom, alatom i zamjenskim kotačem, ako ga isporučuje proizvođač kao
standardnu opremu

1.4.             Postavljanje vozila za ispitivanje

                   Kad se ispituje sukladnost
vozila s tehničkim specifikacijama iz točke 2., položaj vozila mora biti kako
slijedi:

–              mora biti na vodoravnoj ravnoj
površini

–              upravljani kotači moraju biti
točno u pravcu prema naprijed

–              vozilo mora biti neopterećeno

–              poluprikolice moraju biti
postavljene na svoje oslonce s površinom za teret u vodoravnom položaju.

2.                BOČNA ZAŠTITA POMOĆU POSEBNE NAPRAVE (BOČNA ZAŠTITNA
NAPRAVA)

2.1.             Naprava ne smije povećavati ukupnu
širinu vozila, a glavni dio njezine vanjske plohe ne smije biti više od 120 mm
unutra od krajnje ravnine (najveće širine) vozila. Njezin prednji kraj kod
nekih vozila može biti svinut prema unutra u skladu s točkama 2.4.2 i 2.4.3.
Njezin stražnji kraj ne smije biti uvučeniji od vanjskoga bočnog ruba stražnjih
guma za više od 30 mm (isključujući izbočenja guma u blizini njihova
nalijeganja na tlo) u području od najmanje 250 mm duljine njezina stražnjega
dijela.

2.2.             Vanjska ploha naprave mora biti
glatka i, koliko je to moguće, neprekinuta od njezina prednjega do straž­njega
kraja; susjedni dijelovi se međutim mogu preklapati u slučaju kad je
preklopljeni rub usmjeren prema natrag ili prema dolje, ili može biti ostavljen
razmak ne veći od 25 mm mjeren u uzdužnom pravcu ako stražnji dio ne viri prema
van u odnosu na prednji dio; zaobljene glave vijaka ili zakovica mogu od povr­šine
viriti ne više od 10 mm, a ostali dijelovi mogu viriti isto toliko samo ako su
glatki i jednako zaobljeni; svi vanjski rubovi i kutovi moraju biti zaobljeni s
polumjerom zaobljenosti ne manjim od 2,5 mm (ispitano kako je propisano u
pravilniku TPV 116).

2.3.             Naprava se može sastojati od
neprekinute ravne plohe, ili jedne ili više vodoravnih prečki, ili od
kombinacije plohe i prečki; kad se upotrebljavaju prečke, one ne smiju biti
međusobno udaljene više od 300 mm, te moraju biti visoke najmanje:

–              50 mm kod vozila
kategorije N2 i O3

–              100 mm i uglavnom
plosnate kod vozila kategorije N3 i O4.

                   Kombinacija plohi i prečka
treba tvoriti praktično neprekinutu bočnu zaštitu, dakako, u skladu s odredbama
točke 2.

2.4.             Prednji rub bočne zaštitne naprave
treba biti konstruiran kako slijedi:

2.4.1.          Njegov smještaj mora biti:

2.4.1.1.       kod motornih vozila: ne više od 300 mm
iza vertikalne ravnine, koja je okomita na srednju uzdužnu ravninu vozila i
tangencijalna na vanjsku površinu gume na kotaču neposredno ispred bočne
zaštitne naprave

2.4.1.2.       na prikolici s rudom: ne više od 500 mm
iza ravnine definirane u točki 2.4.1.1

2.4.1.3.       na poluprikolici: ne više od 250 mm iza
poprečne sred­nje ravnine potpornih nogu, ako su one postavljene; odnosno, u
svakom slučaju, udaljenost od prednjeg ruba bočne zaštitne naprave do poprečne
ravnine koja prolazi kroz središte kraljeva čepa u njegovu krajnjem stražnjem
položaju ne smije biti veća od 2,7 m.

2.4.2.          Ako prednji rub bočne zaštitne naprave
leži u inače otvorenu prostoru, tada se on mora sastojati od neprekinutoga
vertikalnog dijela koji se proteže preko cijele visine bočne zaštitne naprave;
vanjska i prednja strana toga dijela moraju biti usmjerene prema natrag
najmanje 50 mm i svinute prema unutra 100 mm na vozilima kategorije N2 i O3, te usmjerene prema natrag
najmanje 100 mm i svinute prema unutra 100 mm na vozilima kategorije N3 i O4.

2.4.3.          Na motornom vozilu kod kojeg dimenzija
od 300 mm navedena u točki 2.4.1.1. zadire u vozačevu kabinu bočna zaštitna
naprava mora biti konstruirana tako da razmak između njegova prednjeg ruba i
stijenki kabine ne bude veća od 100 mm te, ako je potrebno, on mora biti
zaokrenut prema unutra za kut ne veći od 45°. U tom slučaju odredbe iz točke
2.4.2. nisu primjenjive.

2.4.4.          Na motornom vozilu kod kojega
dimenzija od 300 mm navedena u točki 2.4.1.1. pada iza vozačeve kabine, a bočna
zaštitna naprava po izboru proizvođača proteže se prema naprijed na razmak od
kabine manji od 100 mm moraju se primijeniti odredbe iz točke 2.4.3.

2.5.             Stražnji rub bočne zaštitne naprave
ne smije biti više od 300 mm ispred vertikalne ravnine koja je okomita na
srednju uzdužnu ravninu vozila i tangencijalna na vanj­sku površinu gume na
kotaču neposredno iza boč­ne zaštitne naprave; neprekinuti vertikalni dio na
straž­njem rubu bočne zaštitne naprave ne zahtijeva se.

2.6.             Donji rub bočne zaštitne naprave ni
u jednoj točki ne smije biti više od 550 mm iznad tla.

2.7.             Gornji rub bočne zaštitne naprave
ne smije biti više od 350 mm ispod onog dijela strukture vozila kojeg presijeca
ili dodiruje vertikalna ravnina koja je tangencijalna na vanjsku površinu guma,
isključujući ispupčenja guma u blizini njihova nalijeganja na tlo, osim u
sljedećim slučajevima:

2.7.1.          Ako ravnina iz točke 2.7. ne presijeca
strukturu vozila, tada gornji rub bočne zaštitne naprave treba biti u razini s
površinom platforme koja nosi teret, ili 950 mm iznad tla, ovisno o tome koja
je od navedene dvije veličine manja.

2.7.2.          Ako ravnina iz točke 2.7. presijeca
strukturu vozila na razini većoj od 1,3 m iznad tla, tada gornji rub bočne
zaštitne naprave ne smije biti manje od 950 mm iznad tla.

2.7.3.          Na vozilu koje je posebno projektirano
i izgrađeno, a ne tek prilagođeno, za prijevoz kontejnera ili skidljivih
tijela, gornji rub bočne zaštitne naprave može biti određen u skladu s točkama
2.7.1 i 2.7.2, pri čemu se kontejner ili skidljivo tijelo smatraju dijelom
vozila.

2.8.             Bočne zaštitne naprave moraju
uglavnom biti krute, sigurno pričvršćene (ne smiju se olabaviti zbog vibracije
pri uobičajenoj uporabi vozila) te, osim u slučaju di­je­lova navedenih pod
točkom 2.9, moraju biti iz­rađeni od kovine ili kojega drugog prikladnog
gradiva. Bočna zaštitna naprava smatra se prikladnom ako može podnijeti
vodoravnu statičku silu od 1 kN koja djeluje okomito na bilo koji dio njegove
vanjske površine preko središta tlačnoga trna čija je tlačna površina okrugla
ili ravna i promjera od 220 mm + 10 mm te ako deformacija bočne zaštitne
naprave pod djelovanjem navedene sile nije veća od:

–  30 mm na krajnjih stražnjih 250 mm duljine
štitnika te

– 150 mm
na preostalom dijelu duljine štitnika.

2.8.1.          Sukladnost s tim zahtjevom može se
provjeriti i izra­čunavanjem.

2.9.             Dijelovi trajno pričvršćeni na
vozilo, kao npr. kutija akumulatora, spremnici za zrak, spremnici za gorivo,
svjetla, zamjenski kotači i kutije s alatom, mogu biti uključeni u bočnu
zaštitnu napravu pod uvjetom da zadovoljavaju dimenzijske zahtjeve iz ove
tehničke specifikacije. Zahtjevi iz točke 2.2 moraju se primijeniti na razmake.

2.10.           Bočna zaštitna naprava ne smije se
upotrebljavati za pričvršćivanje vodova za kočnice te zračnih ili hidrauličnih
vodova.

3.                Kao odstupanje od gornjih
odredaba, vozila sljedećih tipova moraju biti sukladna samo toliko, koliko je
navedeno u ovim slučajevima:

3.1.             produljiva prikolica mora
zadovoljavati sve zahtjeve iz točke 2., kad je u položaju s najmanjom duljinom;
kad je prikolica rastegnuta, bočna zaštitna naprava mora zadovoljavati zahtjeve
iz točaka 2.6, 2.7 i 2.8 te iz točke 2.4 ili 2.5, ali nije nužno iz oboje; kad
je prikolica rastegnuta ne smije imati prekid bočne zaštitne naprave po duljini

3.2.             vozilo-cisterna, koje je
projektirano samo za prijevoz tekućih tvari u zatvorenom spremniku koji je
fiksno ugrađen na vozilo i opremljen s priključcima crijeva ili vodova za
punjenje ili pražnjenje, mora biti opremljeno bočnim zaštitnim napravama koje,
kad je primjenjivo, zadovoljavaju sve zahtjeve iz točke 2.; odstupanje od
stroge sukladnosti je moguće jedino kad je to potrebno radi operativnih
zahtjeva

3.3.             Na vozilima s produljivim osloncima
s kojima se osigurava dodatna stabilnost pri utovaru, istovaru ili drugim
radnjama za koje je projektirano vozilo, bočna zaštitna naprava može imati
dodatne prekide koji su potrebni za razvlačenje oslonaca.

3.4.             Na vozilu opremljenom sa sidrišnim
mjestima za ro-ro prijevoz (kombinirani kamionski i brodski prijevoz),
dopušteni su prekidi bočne zaštitne naprave radi pos­tav­ljanja i zatezanja
pričvrsnih veza.

4.                Ako je vozilo tako projektirano
i/ili opremljeno sa strane (po boku) da njegovi sastavni dijelovi, na osnovi
njihova oblika i značajki udovoljavaju zahtjevima navedenim u točki 2., mogu se
smatrati kao zamjena za bočnu zaštitnu napravu.

5.                ZAHTJEV ZA HOMOLOGACIJU TIPA

5.1.             Zahtjev za homologaciju tipa vozila
s obzirom na boč­nu zaštitu mora podnijeti proizvođač ili njegov pred­stavnik.

5.2.             Zahtjevu moraju biti priloženi
niženavedeni dokumenti u tri primjerka i sljedeći podaci:

5.2.1.          opis vozila prema kriterijima iz točke
1.4.1, zajedno s crtežom s dimenzijama i fotografijama ili preglednim prikazom
bočnih strana vozila. Moraju biti navedeni brojevi i/ili oznake koje
identificiraju tip vozila

5.2.2.          tehnički opis dijelova koji predstavljaju
bočnu zaštitu, zajedno s dostatno podrobnim podacima.

5.3.             Vozilo koje je mjerodavni primjerak
tipa vozila koji treba homologirati mora biti dostavljeno tehničkoj službi
odgovornoj za provedbu homologacijskih ispitivanja:

6.                DODJELJIVANJE HOMOLOGACIJE TIPA

6.1.             Certifikatu o homologaciji za tip
vozila mora biti dodan prilog izrađen u skladu s obrascem u dodatku.

Dodatak

*Obrazac*

najveći
format: A4 (210 x 297 mm)

if !supportEmptyParas endif

   e......                                                                                                                                                                  Naziv tijela za homologaciju

PRILOG CERTIFIKATU O HOMOLOGACIJI S

OBZIROM NA BOČNU ZAŠTITU ODREĐENOGA

TIPA VOZILA

(članak 4. stavak 2. i članak 10. Smjernice Vijeća 70/156/EEC
od 6. veljače 1970. o usklađivanju zakonodavstva država članica s obzirom na
homologaciju motornih vozila i njihovih prikolica)

Broj
homologacije: ........................ Izmjena/dopuna:

1.               Marka ili oznaka vozila:.......................

2.               Tip i kategorija vozila:..........................

3.               Naziv i adresa proizvođača:.................

4.               Naziv i adresa ovlaštenoga predstavnika proizvođača
(ako postoji):

5.               Značajke dijelova koji osiguravaju bočnu zaštitu:

6.               Vozilo dostavljeno na homologaciju dana:

7.               Tehnička služba odgovorna za provedbu homologacijskih
ispitivanja:

8.               Datum izvještaja o ispitivanju:..............

9.               Broj izvještaja o ispitivanju..................

10.             Razlog (razlozi) za izmjenu/dopunu homologacije:

11.             Homologacija/izmjena/dopuna s obzirom na boč­nu zaštitu
dodijeljena/odbijena (1)

12.             Mjesto................................................

13.             Datum:................................................

14.             Potpis:................................................

15.             Priložen je popis dokumenata koji čine opisnu
dokumentaciju za homologaciju, koja je pohranjena u tijelu za homologaciju, i
koji se mogu dobiti na zahtjev.

16.             Napomene:.........................................

*Primjer*

SMJERNICA
89/297/EEC

HOMOLOGACIJA/IZMJENA/DOPUNA
BR: ............

TIP:
...........

Sadržaj
priložene dokumentacije

Ukupni broj stranica opisne
dokumentacije:      9

Broj stranica opisnog dokumenta:                     4

Broj stranica s crtežima:                                   4

Broj fotografija:                                                1

Stranice

– Opći
podaci:............................................... ….
1

– Opći opis
vozila:...............................................
2

– Mase i
dimenzije:..............................................
2

– Opis bočne
zaštite:............................... ………
3

Priloženi crteži i fotografije:

– crtež (crteži) ugradbe na vozilo: .......…...... 031.3.046
(2 stranice u formatu A4)

            031.3.046 (2 stranice u formatu 4)

– fotografija (fotografije):
.................………………...................... 031.3.046 (1)

Svi dokumenti, crteži i fotografije označene su brojem
homologacije/izmjene/dopune.

Pravilnik, NN 132/2004-2373